**Glittertind** é unha banda norueguesa de folk rock indie, que naceu en 2001 como un proxecto persoal de Torbjørn Sandvik. En 2010, a banda pasou a ter unha formación completa que consistía en Sandvik como voz e guitarra rítmica, Geirmund Simonsen no acordeón e nas guitarras rítmicas, Stefan Theofilakis na frauta, Geir Holm na batería, Olav Aasbø na guitarra principal, e Bjørn Nordstoga no baixo.

Traxectoria
-----------

Glittertind comezou como un proxecto individual de Torbjørn Sandvik. Os seus primeiros dous discos foron *Evige Asatro* (2004) e *Til Dovre Faller* (2005), lanzados co selo neerlandés Karmageddon Media. Estes traballos inspiráronse nas grandes narrativas da historia, mentres que a música mesturaba elementos do punk, heavy metal e folk. En 2008 incorporouse ao proxecto Geirmund Simonsen, que tiña unha formación como organista de igrexa, produtor e compositor para teatro, cine e televisión, moi diferente dos antecedentes de Sandvik, principalmente de bandas de punk e metal. En 2009 editaron o álbum *Landkjenning* (2009) con Napalm Records.

En 2010 Glittertind converteuse nunha banda completa, e en 2013 a publicou *Djevelsvart*, o seu primeiro disco coa nova formación, a través do selo noruegués Indie Recordings. O álbum inspirouse en escritores do século XIX que escribiron sobre o que significa ser un home moderno. Durante o traballo co álbum, a noiva de Torbjørn contraeu un cancro que ameazaba a súa vida, e el atopou consolo ao sentir unha sensación de desesperación común con estes escritores do século XIX. Tamén influíu no álbum a perda colectiva de sentido e inocencia en Noruega tras os atentados terroristas do 22 de xullo. A canción "Sprekk for sol" foi dedicada a unha das vítimas de Utøya, Torjus Jakobsen Blattmann, e ao seu compromiso contra as ideoloxías do odio. Con este disco a banda tentaba comunicar que a xente non está tan soa no seu sufrimento como ás veces pensa.

*Djevelsvart* recibiu excelentes críticas na prensa norueguesa e Glittertind encabezou a lista de álbums de iTunes en Noruega durante varios días. Co seu seguinte disco, *Blåne for blåne*, o seu segundo álbum como banda completa, Glittertind continuou a súa viaxe por "estados de ánimo históricos". Para apoiar os estados de ánimo líricos, a banda revitalizou a súa expresión musical a partir do escuro e pesado predecesor, *Djevelsvart*. En *Blåne for blåne* a expresión acústica é máis lixeira e nas composicións represéntanse as influencias culturais angloamericanas despois de 1945 en Noruega. Usáronse diferentes instrumentos e elementos de cancións folk nórdicas, unha tradición clásica-romántica e folk rock indie angloamericano.

Discografía
-----------

### Álbums

* *Mellom Bakkar Og Berg (demo)* (Ultima Thule Records, 2002) CD
* *Evige Asatro (demo)* (Ultima Thule Records, 2003) CD
* *Evige Asatro* (Karmageddon Media, 2004) CD
* *Til Dovre Faller* (Karmageddon Media, 2005) CD
* *Evige Asatro / Til Dovre Faller 2CD* (Napalm Records, 2009) Dobre CD
* *Landkjenning* (Napalm Records, 2009) CD
* *Djevelsvart* (Indie Recordings, 2013) CD/LP
* *Blåne for blåne* (Indie Recordings, 2015) CD/LP
* *Himmelfall* (2017) CD

Membros
-------

* Torbjørn Sandvik - Voz, baixo, guitarra, batería e teclados.
* Geirmund Simonsen - Guitarras, baixo, batería, acordeón e órgano.
* Stefan Theofilakis - Frautas, asubío baixo e voz.
* Bjørn Nordstoga - Baixo.
* Olav Aasbø - Guitarra e voz.
* Geir Holm - Batería e percusión.

Notas
-----

1. 1 2 3 4  Monger, James Christopher. "Biografía". *AllMusic* (en inglés). Consultado o 30 de decembro de 2021.
2. ↑  "Glittertind - Mellom bakkar og berg CD (2002)" (en sueco). Arquivado dende o orixinal o 24 de xuño de 2018. Consultado o 30 de decembro de 2021.
3. ↑  "Glittertind - Evige Asatro CD, UT Rec (2003)" (en sueco). Arquivado dende o orixinal o 03 de outubro de 2011. Consultado o 30 de decembro de 2021.
4. ↑  "Glittertind - Evige Asatro CD, KAR (2004)" (en sueco). Arquivado dende o orixinal o 28 de marzo de 2012. Consultado o 30 de decembro de 2021.
5. ↑  "Glittertind - Til Dovre faller CD (2005)" (en sueco). Arquivado dende o orixinal o 28 de marzo de 2012. Consultado o 30 de decembro de 2021.
6. ↑  "Glittertind : Evige Asatro - Til Dovre Faller" (en inglés). Consultado o 30 de decembro de 2021.
7. ↑  "Glittertind – Landkjenning". *Discogs* (en inglés). Consultado o 30 de decembro de 2021.
8. ↑  "Himmelfall". *AllMusic* (en inglés). Consultado o 30 de decembro de 2021.

Véxase tamén
------------

### Ligazóns externas

* Datos de Glittertind en Discogs *(en inglés)*.

|  |  |
| --- | --- |
| Control de autoridades | 
* Wd: Q1531529
* WorldCat
* VIAF: 8144814227369615950
* AllMusic: mn0000322986
* BIBSYS: 9068370
* Discogs: 1496689
* ISNI: 0000 0004 7019 6854
* LCCN: no2012142196
* Metal Archives: 16715
* MusicBrainz: ID
* Songkick: 477239

 |